กองทุนมองต่างมุมหุ้นADVANC
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

ทิสโก้อยุธยาทำกำไรบางส่วน กสิกรรับปันผลก่อนค่อยว่ากัน
โพสต์ทูเดย์ — บลจ.กสิกรไทย ไม่ตื่นตูมกอดหุ้น ADVANC แน่นรอปันผล ก่อนตัดสินใจอีกครั้ง “ทิสโก้อยุธยา” แบ่งขายทำกำไร
นายธนวัฒน์ รุ่งธนาภิรมย์ ผู้จัดการกองทุนอาวุโส ฝ่ายจัดการกองทุนตราสารทุน บริษัทหลักทรัพย์จัดการกองทุน (บลจ.) กสิกรไทย เปิดเผยว่า บลจ.กสิกรไทย อยู่ระหว่างประเมินผลกระทบกรณีบริษัท แอดวานซ์ อินโฟร์ เซอร์วิส (ADVANC) อาจจะถูกแก้ไขสัญญาสัมปทาน ซึ่งบริษัทจะตัดสินใจอย่างรอบคอบ เพราะกองทุนมีนโยบายลงทุนระยะยาว 13 ปี 
อย่างไรก็ตาม ขณะนี้ยังถือหุ้น ADVANC เพื่อรอรับเงินปันผล แต่หลังจากนั้นอาจจะพิจารณาทยอยปรับลดสัดส่วนเพื่อลดความเสี่ยงลงบ้าง โดยราคาปัจจุบันเมื่อบวกเงินปันผลยังต่ำกว่ามูลค่ายุติธรรมที่อยู่สูงกว่า 100 บาท
“การเทขายหุ้นออกมาแล้วทำให้ราคาลดลงในช่วงนี้น่าจะเป็นผลกระทบในระยะสั้น จากนักลงทุนตื่นตระหนกเพราะคิดว่า ADVANC จะแพ้คดีแน่ๆ เห็นได้จากตลาดหุ้นเพิ่มขึ้น แต่ ADVANC ลดลง 3.75 บาท” นายธนวัฒน์ กล่าว
สำหรับการลงทุนในช่วงนี้ปัจจัยบวกจากการจ่ายเงินปันผลสูงถึง 8.30 บาท น่าจะช่วยพยุงราคาหุ้นไว้ได้ แต่หลังจากนั้นราคาหุ้นอาจจะลดลงไปอยู่แถว 75 บาท
นายธนวัฒน์ กล่าวว่า บลจ.กสิกรไทย ถือหุ้น ADVANC อยู่ประมาณ 1,5001,600 ล้านบาท คิดเป็น 45% ของพอร์ตลงทุน หากเทขายหุ้นออกมาในปริมาณมากจะมีผลกระทบต่อราคาหุ้นและกระทบต่อมูลค่าสินทรัพย์สุทธิ (เอ็นเอวี) ของกองทุนด้วยเช่นกัน
นอกจากนี้ หากเกิดการฟ้องร้องจริงน่าจะใช้ระยะเวลาเป็นปีกว่าจะรู้ผลการตัดสินคดีและนักวิเคราะห์ประเมินกันว่าหาก ADVANC ต้องชดใช้ค่าเสียหายจะทำให้มูลค่าหุ้นลดลงไปประมาณ 1015 บาทต่อหุ้น หรือทำให้กำไรสุทธิลดลงประมาณ 45% และอาจจะทำให้มูลค่ายุติธรรมของ ADVANC ลดลงเหลือประมาณ 90 บาท
“ช่วงนี้นักลงทุนกำลังย่อยข่าวอยู่ ซึ่งต้องใช้เวลา เพราะขณะนี้ยังไม่มีใครรู้ทิศทางในอนาคตว่าจะเป็นอย่างไร ซึ่ง บลจ.กสิกรไทยจะต้องมองให้ครบทุกมุม เพราะ ADVANC ยังสามารถสร้างรายได้ได้อย่างต่อเนื่อง และหากราคาปรับลดลงจนถึงจุดหนึ่งอาจทำให้หุ้น ADVANC น่าสนใจที่จะเข้าไปลงทุนก็ได้” นายธนวัฒน์ กล่าว 
สำหรับนักลงทุนที่ไม่มีหุ้น ADVANC ยังไม่ควรเข้าไปลงทุนในช่วงนี้ เนื่องจากยังมีความเสี่ยงและปัจจุบันยังมีกลุ่มที่น่าลงทุน เช่น วัสดุก่อสร้าง พลังงาน และธนาคาร เพราะตลาดหุ้นยังพอลงทุนต่อไปได้อีก 68 เดือน หลังดัชนีชี้นำเศรษฐกิจหลายตัวชัดเจนแล้วว่าเศรษฐกิจฟื้นตัวแล้ว
นายสาห์รัช ชัฏสุวรรณ ผู้อำนวยการฝ่ายจัดการลงทุน บลจ.ทิสโก้ กล่าวว่า กองทุนได้ลดความเสี่ยงขายหุ้น ADVANC ที่มีต้นทุนต่ำออกไปบางส่วน เนื่องจากในระยะสั้นหุ้นยังได้รับผลกระทบจากความไม่ชัดเจนอยู่
แม้ในแง่ของปัจจัยพื้นฐานของบริษัทยังดีและอัตราผลตอบแทนจากเงินปันผลสูงกว่า 10% ก็ตาม 
นายประภาส ตันพิบูลย์ศักดิ์ ประธานเจ้าหน้าที่บริหาร บลจ.อยุธยา กล่าวว่า ได้ปรับพอร์ตโดยขายหุ้น ADVANC ออกไปก่อนหน้านี้บ้างแล้ว เพื่อลดความเสี่ยงที่เกิดขึ้นก่อนวันที่ 26 ก.พ. ซึ่งศาลพิพากษายึดทรัพย์ โดยนำเงิน ไปซื้อหุ้นพื้นฐานดีและปันผลใกล้เคียง